Subject: Päring seoses vastamata pöördumistega (22.01 ja 30.01.2026)
From: "Maarja Maranik" <[email-masked]>
To: "Justiits- ja Digiministeerium" <[email-masked]>
Cc: "Victoria Tamme - JUSTDIGI" <[email-masked]>, "Kairit Kirsipuu - JUSTDIGI" <[email-masked]>
Date: Fri, 27 Feb 2026 22:53:58 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere,

Palun infot Justiits- ja Digiministeeriumile esitatud kolme pöördumise
menetlusseisu kohta.

Vastavalt märgukirjale ja selgitustaotlusele vastamise ning kollektiivse
pöördumise esitamise seaduse (MSVS) § 6 lõikele 1 vastatakse pöördumisele
viivitamata, kuid mitte hiljem kui 15 kalendripäeva jooksul selle
registreerimisest.

Tänase seisuga on vastamise tähtaeg ületatud järgmiste pöördumiste puhul:

*	22.01.2026 – palve õigusliku hinnangu saamiseks Põhja-Pärnumaa
Vallavolikogu 21.01.2026 otsuse ja kehtiva Kaisma valla üldplaneeringu
kooskõla kohta (Rinnaku III kruusakarjäär).
*	30.01.2026 – taotlus haldusjärelevalve algatamiseks Põhja-Pärnumaa
Vallavolikogu esimehe käskkirjade ja nende alusel kujundatud tööpraktika
õiguspärasuse üle (märgin, et minu valduses on täiendavat informatsiooni,
mis kinnitab kirjeldatud praktika jätkumist, ning olen valmis selle
menetluse käigus lisama)
*	30.01.2026 – palve seisukoha võtmiseks Põhja-Pärnumaa valla ja
eraisiku vahelise käsunduslepingu õiguspärasuse kohta.

Nimetatud pöördumised ei ole koostatud kergekäeliselt, vaid on otseselt
seotud kohaliku omavalitsuse õiguspärase toimimise tagamisega.
Käsitletavad teemad on ajakriitilised, kuna puudutavad menetluses olevaid
keskkonnalubasid ja valla juhtimispraktikaid, kus viivitused vastuste
saamisel võivad kaasa tuua pöördumatuid tagajärgi või täiendavaid
juriidilisi riske.

Palun edastada sisulised vastused kõigile kolmele pöördumisele. Kui
sisulike vastuste andmine ei ole võimalik, palun edastada lühike teavitus
menetluse seisust ning kuupäev, millal vastused esitatakse.

Lugupidamisega,

Põhja-Pärnumaa valla volinik

Maarja Maranik